4. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.211 της 14 Οκτ./7 Νοεμ.1966 (ΦΕΚ Α΄ 231) Περί εκτελέσεως εις βάρος του Κρατικού Προϋπολογισμού υπουργικών αποφάσεων περί μορφωτικών ανταλλαγών κατ’ εφαρμογήν των ως ανωτέρω υπογραφομένων επισήμων Προγραμμάτων. Λαβόν υπ’ όψιν εισήγησιν των επί των Εξωτερικών και της Εθνικής Παιδείας και Θρησκευμάτων Υπουργών, τονισάντων την ανάγκην όπως επιτρέπηται η υπογραφή επισήμων προγραμμάτων μορφωτικών ανταλλαγών και μετά χωρών μεθ’ ων δεν υφίσταται εν ισχύϊ μορφωτική συμφωνία, οσάκις δια λόγους εξωτερικής πολιτικής επιβάλλεται η προσφυγή εις το μέτρον τούτο, και όπως, ταύτα πραγματοποιώνται απροσκόπτως και εις ην περίπτωσιν δεν καλύπτονται υπό άλλων διατάξεων, αποφασίζει: Εγκρίνει κατ’ εξαίρεσιν όπως αι κοιναί αποφάσεις των Υπουργών Εξωτερικών, Εθνικής Παιδείας και Θρησκευμάτων και Οικονομικών, περί μορφωτικών ανταλλαγών κατ’ εφαρμογήν των ως ανωτέρω υπογραφομένων επισήμων προγραμμάτων, εκτελώνται εις βάρος του Κρατικού Προϋπολογισμού, ως και αι αντίστοιχοι αποφάσεις κατ’ εφαρμογήν των εν ισχύϊ Μορφωτικών Συμφωνιών, δημιουργούσαι τας αυτάς εννόμους συνεπείας και επιβαρύνσεις επί του Κρατικού Προϋπολογισμού. 